text stringlengths 1 366 | utterance_type stringclasses 2
values | dialect stringclasses 7
values | tokens int64 1 275 |
|---|---|---|---|
ما تبانش. لو لاحظت وركّزت، هتحس إن لمسة الفُرشة مش باينة، ودا لأن التقنيتين دُول ساعده عليهم كمان إن هو يستخدم ألوان زيت، ودي كانت طريقة جديدة وقتها ظهرت في شَمال "أوروبا" بس. "ليوناردو" كان فنان مستعد يجرب طول الوقت أي تقنية جديدة، طالما هتناسب هدف الرسمة بتاعته، وفي حالة | Statement | Khaleeji | 201 |
"العشاء الأخير"، احنا معانا مشهد ليل غامض، ولحظة درامية بيلعب فيها الظل والنور أدوارهم بين أبطال مقدسين، وخاين مستخبي بينهم. التقنية دي كانت تقنية مختلفة تمامًا عن فنانين "فلورنسا"، اللي اشتغلوا بتقنية الـ"فريسكو". "إيه يا الـ دا؟ مكرونة؟!" عزيزي، وحشتني! وحشني استظرافك، وأسئلتك اللي ما لهاش أي معنى! ولهجتك القروية | Question | Khaleeji | 234 |
اللي أضفتها عليك من غير ما تكون قروي! طالما جيت، يا عزيزي، أشرحلك الـ"فريسكو". الـ"فريسكو" دا عبارة عن إن هما يحضّروا السطح بالجبس، ويرسموا عليه وهو لسة مندّي بألوان الـ"تمبرا". ألوان الـ"تمبرا" دي بتيجي من إنهم يجيبوا أكسيد من التراب أو الصخور، أو حتى أصباغ النباتات من الزهور، أو الورق | Statement | Khaleeji | 208 |
اللي زي البقدونس الناشف، يطحنوهم ويخلطوهم بصفار البيض، ويضيفوا عليها خل ويلوّنوا بيها. "ما طلعت أكلة أهو يا !" اللي بيشتغل بطريقة الـ"فريسكو" دي، كان لازم يشتغل بسرعة قبل ما الجبس ينشف، إنما بقى ألوان الزيت مش كدا. دا غير إن التعديلات في ألوان الـ"تمبرا" مش متاحة أوي، إنما الزيت | Statement | Masri | 212 |
التعديلات فيه بتتم بالراحة خالص. طبعًا كل دا أنسَب لأسلوب وشخصية "ليوناردو" في الشغل، لأنه كان صاحب مزاج، "مش هأقعد بقى أحلّق على الجبس لمّا ينشف، وما أركزش في التفاصيل الفنية." "ماثيو بانديلّا" هيوصف "دافنشي"، اللي زاره وهو بيرسم اللوحة، إنه أحيانًا بيشتغل من الصبح لحد ما الشمس تغيب، من | Statement | Khaleeji | 211 |
غير ما يحط الفُرشة، بينسى ياكل ويشرب، ويرسم من غير ملل، وأحيانًا تانية، يقعد أيام، ما يلمسش الفُرشة، واقف قُدّام الشغل مربّع إيديه. المزاج دا، بيقول، إن هو اللي خلق لِوَح عبقرية بتفاصيل عبقرية. ولكن طبعًا المزاج دا كان له تَمَن. عزيزي المشاهد، تسمحلي أرزعك Plot Twist بين حواجبك؟ "ليه | Question | Khaleeji | 208 |
يا الشر دا؟!" خلّيني أقولّك، يا عزيزي، يعني، بما إنك وصلت معايا لهذه النقطة في الحلقة، إن اللوحة اللي احنا عمّالين نفصص فيها دي ليست اللوحة الأصلية. - "إيه؟!" - للأسف، يا عزيزي، دي نسخة. هآجيبك يا "دحّيح"! اهدا، يا عزيزي، أرجوك! ما تتسرعش في السب والقذف! لو عايز تشوف | Question | Masri | 203 |
اللوحة الأصلية، هتشوفها بالمنظر اللي قُدّامك دا، اللي باقيلنا نقدر نشوفه من اللوحة تقريبًا أقل من 20% من اللي كانت عليه. الحقيقة إن أول واحد دمّر اللوحة دي ما كانش قصف الحلفاء اللي كلمتك عنه في أول الحلقة، لأ، دي كانت غلطات "ليوناردو" نفسه. وغلطة الشاطر بألف، واسأل في السوق | Statement | Masri | 195 |
السودا! "طب يا قولّنا، أخطأ ازاي؟" مش وقتها، يا عزيزي، أرجوك دلوقتي، خلّينا نركّز في الحلفاء وفي القصف! قُلتلك إن في هذا الوقت الفنانين كانوا بيستخدموا ألوان الـ"تمبرا"، دي تقنية قديمة ومُجرَّبة، بتحافظ على عمر اللوحة، يكفي إن أنا أقولّك إن رسومات المقابر المصرية القديمة مرسومة بالتقنية دي. ولكن تجارب | Question | Masri | 221 |
"دافنشي" في ألوان الزيت هي اللي عملت كدا، هو الأول حضّر حيطة بالجبس، بعدها، حط طبقة كالسيوم وماغنسيوم، بعدها، طبقة Lead White، دا بيبقى لون أبيض معمول من معدن الرصاص، ودا الأبيض اللي كانوا بيستخدموه في الوقت دا، وبعد كدا، ساب السطح ينشف، بعد كدا، طبع اللوحة على السطح، بأسلوب | Statement | Iraqi | 197 |
الكرتون، كأنه بيرسم اللوحة على ورق مقوّى زي الكرتون، وبعد كدا، يخرم الـOutline بإبرة، وبعد كدا، يطحن فحم ويحطه في قماشة، ويربطه كدا زي صُرّة الفلوس، ويمشي يدقدق بصُرّة القماش دي على الكرتونة، فينزل الفحم جوا الأخرام، وبالتالي، الـOutline يتطبع وهو منقّط بالشكل دا. "طب ما الكلام جميل أهو يا | Statement | Masri | 208 |
. واضح إن الراجل مخطط كويس للي هو بيعمله، فين المشكلة؟ أنا مش شايف فيه مشكلة!" زي ما قُلتلك، "دافنشي" كان بيجرب ألوان الزيت، ما حدش كان لسة في الجنوب جربها قبل منه، وهو ما كانش سافر ولا اتعلّمها من أهلها في الشَمال، وطبعًا وقتها، ما كانش فيه "يوتيوب"! فهو | Question | Khaleeji | 186 |
خلط الـ"تمبرا"، اللي هي عبارة عن أكاسيد وصفار بيض وخل، وضاف الـ"تمبرا" مع الزيت، وللأسف، خلط الزيت معاهم كانت هي الغلطة! الغلطة دي خلّت اللون يطقطق بعد فترة قصيرة جدًا، اللون بدأ يقشّر، لدرجة إن "ليوناردو" في حياته راح رممها بنفسه. بس كمان، كان فيه أسباب تانية تخلّي اللوحة تبوظ، | Statement | Masri | 206 |
بس دي بقى ما هياش غلطة "ليوناردو". اللوحة دي مكانها في غرفة طعام الرهبان، وضهر اللوحة، بالصلاة على النبي، كان المطبخ بتاع الرهبان، سخونة المطبخ كانت بتسخّن الحيطة، اللي عليها إيه؟ الرسمة، طبعًا مش محتاج خبير هندسي، عشان أقولّك إن الميّه والرطوبة بتخلّي الحيطة تنشع، ودا طبعًا بهدل اللوحة! كمان | Question | Masri | 218 |
بعد فترة، قرر مستخدمين الدير يفتحوا باب بين المطبخ والمطعم. - يا صلاة النبي! - "الله! ليه يا ؟!" عشان توصيل الأكل يكون سهل. ويا ترى بقى فتحوا الباب دا فين؟ في اللوحة، يا عزيزي، نفسها. "يا ، انت أكيد بتقول وكدا، صح؟" لأ، يا عزيزي، في اللوحة. - "إيه؟! | Question | Masri | 183 |
لوحة ؟!" - آه. عزيزي المشاهد، أنا مش عايز أقولّك على الكبيرة، والله مخبّي وشي، وهتقول عليا بأتريق، بس المصادر هي اللي بتقول، الباب خَد حتة من اللوحة في نُصها كدا، وأخفى رجلين "المسيح" من تحت الترابيزة، شايف المنظر يا عزيزي؟ عشان الأكل يبقى يوصل بسهولة! هَم الإنسان دا، يا | Question | Masri | 194 |
عزيزي، بطنه! الصورة اللي قُدّامك دي اتنشرت سنة 1652، بعد كدا، غطوها بستارة، ففضلت تتخدش، كمان، الستارة كتمتها، فزوّدت الرطوبة، وبالتالي، التقشير زاد! من سنة 1762، اتعملت 6 عمليات ترميم، وإيه؟ بدون شكل احترافي، استخدموا فيها الغرا والشمع، والشمع، يا عزيزي، بيلِمّ تراب، فالموضوع باظ! واللوحة مع الوقت اغمقّت خالص! | Question | Masri | 233 |
لدرجة إن أحد المرممين اللي رمموا اللوحة بشكل محترف سنة 1999، بيقول إن طبقات الألوان اللي على اللوحة دي عاملة زي ما تكون طبقات "جاتوه"، "طب يا ما تغرفلنا ويلّا، عايزين نحلّي!" انت بتهزر في اللِوَح؟! "خلاص يا ، كفاية، قطّعت قلبي على اللوحة، أنا متأثر!" للأسف، يا عزيزي، الموضوع | Question | Khaleeji | 205 |
ما وقفش عند كدا بس! سنة 1796، "نابليون" احتل "إيطاليا"، وجنود "نابليون" حولوا الأوضة اللي فيها "العشاء الأخير" لمخزن أسلحة، وإيه؟ إسطبل خيل. "إيه؟! انت يا أكيد غلطت! انت كان قصدك بيعملوا خير في الأوضة، صح؟!" - لأ، يا عزيزي، أنا قُلت إسطبل خيل. - "خيل؟!" طبعًا، يا عزيزي، اللوحة | Question | Iraqi | 212 |
اتدمرت زيادة. وبعد، يا عزيزي، ما "نابليون" مشي، وحسوا إن فيه أمل إن اللوحة ترجع تاني، جت الحرب العالمية وقصفوا المنطقة، وكأن القنابل كانت أكثر حكمة من صانعيها، القصف أصاب الدير آه، لكن لحسن الحظ، الحيطة دي ما وقعتش، وفضلت لمدة 3 سنين من غير سقف، واتغطت بعد كدا، زي | Statement | Khaleeji | 194 |
ما حضراتكم شايفين. حظنا حلو إن النسخة الاحتياطية كانت موجودة، بس مين اللي عاملها؟ وإيه حكايتها؟ هأطلع، وأقولّك على طول. بعد سنة تقريبًا من انتهاء "ليوناردو دافنشي" من لوحة "العشاء الأخير"، الملك الفرنسي" لويس الـ12" راح غزا "ميلان"، "لويس"، يا عزيزي، كان عايز ياخد اللوحة معاه "فرنسا"، وطلب من المهندسين | Question | Khaleeji | 228 |
إن هما ينقلوها، يعني، ياخدوا الحيطة دي كلها على بعض، ويشيلوها أربعات كدا، ويودّوها "فرنسا". دي، يا عزيزي، عارف النُكتة بتاعة الفيل من التلاجة؟ نفس الخطوات بالظبط! ولكن دا طبعًا كان مستحيل. فبعد فترة، بيستدعي الملك "ليوناردو دافنشي"، وبيطلب منه إن يرسمله نسخة من اللوحة، اللي موجودة النهاردة في "سويسرا". | Question | Masri | 223 |
كمان، اتعمل نسختين تانيين، وبرضه تموا تحت إشراف "ليوناردو دافنشي". الحقيقة إن النسخة دي ساعدتنا إننا نشوف حاجات ما كانتش باينة في اللوحة الأصلية. لوحة "دافنشي" بعد 500 سنة، اتعرّضت فيهم لكل صور التدمير الممكنة، من الحملات النابليونية والحروب العالمية، ومن الرسّام اللي عملها ذات نفسه، لحد ما فضل منها، | Statement | Khaleeji | 212 |
يا عزيزي، 20% بس! ولكنها هتصبح واحدة من أكتر اللوحات اللي تم إعادة إنتاجها وطباعتها في التاريخ، كأن كل واحد بيعيدها عايز يأكد إنها تحفة، لازم يتعمل زيها ألف مرة. وبعيدًا عن كونها لوحة بتجسّد حدث ديني خاص بالديانة المسيحية، إلا إن تكوينها الفريد وطريقتها في حكي الحدوتة بشكل حلو، | Statement | Masri | 211 |
هيخلّيها من أكثر اللوحات اللي بيتم إعادة استخدامها بطرُق مختلفة، في مجالات بعيدة كل البُعد عن الكنيسة، مجالات زي الدراما والإعلانات والدعاية والكاريكاتير، حتى في صور للأصحاب مع بعضهم. هنلاقي عملات دعاية لأشهر "براندات" الجينز مستخدمين تصميم اللوحة في الدعاية بتاعتهم، دا Poster لواحد من أهم برامج الطهي، معمول على | Statement | Iraqi | 214 |
نفس الـLayout. عندك Star Wars، ودي لوحة للفنان الأمريكي "آندي وورهول" مستوحيها من "العشاء الأخير". لوحة "دافنشي" زي ما اتعادت آلاف المرات لأكتر من 500 سنة، فنسختها الأصلية هتتعرّض لعمليات ترميم مستمرة، وكل ما هتظهر تفاصيلها، هتثير خلاف مستمر بين مؤرخين الفن، ليه اللوحة دي بتكون أكتر لوحة بيتم استدعاءها | Statement | Khaleeji | 213 |
للتمثيل عن العشاء الأخير؟ خُد بالك، زي ما اتكلمنا، فيه أكتر من لوحة، فيه لِوَح كتير قبلها، وفيه لِوَح كتير بعدها، وسؤال المؤرخين هيركّز تحديدًا في فكرة: هل الجذاب فيها إن هي بالفعل أفضل رسمة للعشاء فعلًا؟ ولّا فكرة الخيانة اللي وثّقتها بشكل حلو اللوحة، دونًا عن الرسمات اللي قبل | Question | Khaleeji | 207 |
كدا، ذكاء الـConcept؟ على حسب البروفيسور "جيلبرت" من جامعة "ييل"، إجابة السؤال بتعتمد على المكان، لو شُفت اللوحة في دير الرهبان في حجرة الطعام، هتفكر في العَشا، لكن لو شُفتها في أي مكان غير ديني، هتفكر في الخيانة. ولكن على حسب كلام البروفيسورة "كاتلين براندت"، فلوحة "دافنشي" بتدّي المعنيين في | Question | Masri | 198 |
نفس الوقت، واللي بيحدد أنهي معنى فيهم طاغي على التاني، | Statement | Masri | 39 |
مش المكان، إنما الشخص اللي بيبص، | Statement | Masri | 22 |
ودا بيتفق مع دراسة بعنوان: الدراسة بتقول إن "دافنشي" مش بيرسم لوحة وبس، وإنما بيخلّي اللي يشوفها يتعاطف معاها، ويحدد بنفسه هو شايف إيه، أو على حسب تعبير الدراسة، The Viewer to Become .A Witness of What He Saw "شاهد على اللي شافه." ربما دي تكون عبقرية الفن، إني أوصفلك | Statement | Masri | 172 |
خلال حلقة كاملة جماليات لوحة سحرت العالم، وأحاول أشرحهالك تفصيلة تفصيلة، لكن لمّا انت تشوفها، بتختار ترجمتك الخاصة، وتفسيرك الخاص، اللي ممكن يكون مختلف عن آراء السابقين، | Statement | Masri | 126 |
آه، الحمد لله! يا رب ديمها نعمة علينا، واحفظها من الزوال. تسلم إيدك يا أم "أيمن". بالهنا والشفا. إلا صحيح، "أيمن" فين؟ | Question | Masri | 90 |
يا راجل، لسة ما خلّفناهوش. الأكل عجبك؟ تسلم إيدك يا ست الكل. هو بس... ناقصه حاجة كدا! ناقصه إيه؟! ما أعرفش، ناقصه حاجة كدا، فيه حاجة ناقصة. مش عارف هي إيه، بس... بس فيه حاجة ناقصة! والله كل حاجة موجودة، انت بس اللي دِني، وما بيعجبكش العجب! يا ستي، لأ! | Question | Masri | 191 |
بأقولّك إنه ناقصه حاجة، حاجة تخلّيه حِرِش... حاجة تخلّي اللسان ينبسط. المشكلة في لسانك، عشان طويل! | Statement | Masri | 73 |
هتخشيلي قافية يا ولية ولّا إيه؟! بقى أنا واقفة على رجلي طول النهار، عشان الطفح بتاعك، وفي الآخر تقولّي ناقصه حاجة؟! صحيح... ما لقوش في الورد عيب، قالوله يا أحمر الخدّين. انت هتردحيلي يا أم "أيمن"؟! بأقولّك ناقصه حاجة ما أعرفش هي إيه، | Question | Khaleeji | 174 |
فكري معايا هي إيه. هيكون ناقصه إيه؟ عاملالك كل حاجة بتحبها، بس انت اللي عمرك ما بتنقد نقد بنّاء! نقد بنّاء إيه؟! انت هتعمليلي فيها "الدحّيح"؟! الله! طب إيه رأيك إن احنا من ساعة ما اتجوزنا وانتي أكلك ناقصه حاجة! والله انت اللي ناقص! احترمي نفسك يا ولية! | Question | Iraqi | 195 |
العيش والـ... العيش والـ... أكل اللي بيننا. انت اللي اختشي، وخلّي في عينك حصوة... | Statement | Iraqi | 57 |
حصوة... انت عارف، فاهم قصدي، الـ... شُفتي؟! حتى كلامك ناقص، زي أكلك الناقص. لمّا "أيمن" ييجي بقى... قوليله، أمه طالق! | Question | Iraqi | 88 |
والله ما أنا عارفة! أعزائي المشاهدين، السلام عليكم ورحمة الله وبركاته، أهلًا بكم في حلقة جديدة، من برنامج "الدحّيح"! في مارس 2023، أصدرت "منظمة الصحة العالمية" تقرير مخيف عن مادة استهلاك البشر المفرط ليها هيعمل أمراض، أمراض قادرة أن تقتل 7 مليون إنسان في نهاية العقد الحالي. "، انطق بسرعة، | Statement | Khaleeji | 205 |
إيه المادة دي؟ عايز أنقذ ولادي قبل العقد ما يخلص!" المادة دي، يا عزيزي، ليست الهيروين ولا المخدرات ولا حتى الطواجن، إنما مادة أبسط من كدا بكتير، الملح. - "الإيه يا ؟!" - الملح. على حسب التقرير دا، زيادة الملح في النظام الغذائي بتقتل حوالي مليون و800 ألف إنسان سنويًا، | Question | Masri | 180 |
وبتزوّد الإصابات بأمراض القلب والأوعية الدموية، اللي مع نفسها كدا بتقتل 18 مليون سنويًا، بسم الله الرحمن الرحيم، دا غير السكتة الدماغية اللي بتقتل 5 مليون، دي، يا عزيزي، أرقام مرعبة ما تجيش إلا من أوبئة أو من حروب عالمية! لدرجة إن التقرير دا طالب الحكومات إنها تفرض نسبة محددة | Statement | Iraqi | 202 |
للملح في الصناعات الغذائية، "ما تحطليش كميات أكبر من كدا. لازم نلحق نفسنا من الملح، قبل فوات الأوان." "طب يا ، طالما التقارير بتقول كدا والحكومات ملتزمة بكدا، ما نقطع الملح خالص، هو لازمته إيه يعني؟! أنا حياتي كلها ما لهاش طَعم، جَت على الأكل؟!" عزيزي، افتكر اليوم دا. - | Question | Khaleeji | 195 |
"ليه يا ؟" - سألت سؤال في محله. "هيه!" مبروك، يا عزيزي! هيحصل إيه لو كان الإنسان ما عرفش إن فيه ملح أساسًا؟ الموضوع مش مقتصر على إن الأكل هيبقى طعمه وحِش أو دلِع، خلّيني أقولّك، يا عزيزي، وأفاجأك إن من غير ملح، يمكن البشرية ما كانتش تكمّل أصلًا. بل | Question | Khaleeji | 187 |
خلّيني أفاجأك وأفاجأك وأقولّك، إن الملح بالرغم من كل مشاكله الطبية دي، فهو من أسباب الحياة للإنسان، زيه زي الميّه. أي طالب في إعدادي، يا عزيزي، عارف كويس أوي إن الملح كلوريد الصوديوم، NaCl، مسحوق أبيض مش بس بيدّي للأكل طعم، ولكنه بيدّيلنا أحد أهم العناصر الغذائية لجسمنا، ما يقدرش | Statement | Khaleeji | 207 |
ينتجها، ولكنه في نفس الوقت، ما يقدرش يستغنى عنها، وهو الصوديوم، احنا محتاجين صوديوم، زي ما قُلتلك، الملح الكتير طبعًا ضار، ولكن الإنسان محتاج يوميًا 500 مللي جرام صوديوم، الكمية الصغيرة دي بيكون بيها الصوديوم أهم إلكتروليت في الجسم. "، إيه الإلكتروليد دا؟!" إلكتروليت، يا عزيزي، بالتاء. دي، يا عزيزي، | Question | Khaleeji | 226 |
بتبقى معادن جوا الجسم بتحمل شحنة كهربائية، خلّيني أقولّك إن جسمك بيعتمد على نبضات عصبية، بيتواصل بيها المخ مع الخلايا يعني إيه؟ باستخدام الكهربا، المخ بيقدر يتواصل مع بقية الجسم، دي الطريقة اللي بتحرّك بيها عضلاتك، أو بتنتقل الأفكار في مخك، ما دا كلُّه، يا عزيزي، كهربا، Synapses، النبضات دي | Question | Masri | 210 |
بتتحرك بسبب حركة الصوديوم، عن طريق الغشاء بتاع الخلايا العصبية. يعني، باختزال مخل، يا عزيزي، نقدر نقول إن الصوديوم بيساعد في "جروب واتس آب" الجسم، عشان يتواصلوا مع بعض وكدا. عشان كدا الدراسات الحديثة اللي اتعملت على ناس كانوا بياخدوا ملح أقل في الـDiet بتاعهم، عشان يبقى عندهم صحة أكتر، | Statement | Masri | 206 |
كما هو شائع يعني، الدراسات لقت نتايج عكسية تمامًا، الناس دي عانت من زيادة في الكوليسترول والدهون الثلاثية، اللي ممكن تعمل بعد كدا أمراض قلب. "، يعني من اللي أنا أعرفه على التخسيس، إن الصوديوم نقدر ناخده من الخضار والفاكهة، فالنهاردة، الحصول على الصوديوم دا لم يَعُد شيء صعب." انت | Statement | Masri | 193 |
خدت بالك، يا عزيزي، انت قُلت إيه؟ النهاردة. أنا دلوقتي بأكلمك على عصور ما قبل الـHyper Markets، اللي بيوفرلك كل البدايل المتاحة، الإنسان بتاعنا الجميل دا، أغلب الوقت اللي عاشه على الأرض، كان بيعيش على نوع أو نوعين أكل بالكتير، لمّا عملنا بقى حاجة زي الملح، دي كانت طريقة تقدر | Question | Masri | 194 |
تحافظ بشكل دوري إن انت جسمك يدخلّه الصوديوم اللي محتاجه، عشان كدا، يا عزيزي، مش هنتكلم في هذه الحلقة على إنقاذ الملح لأجسادنا فقط، ولكن هنتكلم على الملح اللي أنقذ تاريخ البشرية بالكامل. "انت متأكد يا ؟" بالكامل. زمان، فوائد الملح للجسم ما كانتش معروفة، لكن برغم دا، الناس ما | Question | Khaleeji | 196 |
كانتش محتاجة أي أسباب طبية عشان تحب الملح، الملح طول الوقت كان محل تقدير كبير، لدرجة، يا عزيزي، إن الشاعر اليوناني "هوميروس" سمّى الملح "المادة الإلهية". "بجد؟! أمّال لو داق الـRanch Sauce هيعمل إيه؟!" | Question | Khaleeji | 139 |
"أفلاطون"، يا عزيزي، كان بيقول إن المادة بتاعة الملح دي... واضح إن آلهة الإغريق طموحهم في الأكل كان منعدم! خلّيني أقولّك إن القبائل الجرمانية كان عندهم اعتقاد | Statement | Masri | 111 |
إن الآلهة بتسمع أحسن صلواتهم لو اتعملت في مناجم للملح. بينما في العهد القديم، العبرانيين اعتقدوا إن هما ارتبطوا مع الله بميثاق هو ميثاق الملح. لحد دلوقتي، يا عزيزي، تلاقي الموضوع مسمّع في الثقافة الشعبية بتاعتنا، العلاقات القوية بيُرمز ليها بالعيش والملح، أي أكل أثناء عمل أي اتفاق تجاري، بيتقال | Statement | Masri | 215 |
إن بقى بيننا عيش وملح، فما حدش يخون التاني. مش بس كدا، كتير من الثقافات اعتبرته مكوّن سحري يحمينا من كتير من الشرور. فاكر في "الفيل الأزرق" إن هو اللي بيبطل التعويذة؟ في المسرح الياباني التقليدي، الممثلين ما بيقفوش على خشبة المسرح غير لمّا يترش ملح في الأول، عشان يطرد | Question | Masri | 181 |
الأرواح الشريرة، فالعرض ينوّر كدا والـ"سوكسيه" يعجب. في عاداتنا الشرقية، تلاقي رش الملح بيحمي من الحسد والشر، رَش الملح في السبوع، و"يا أم المتطاهر رشي الملح 7 مرات." الملح مش بس عجب الناس بسبب طعمه وشكله، لو كدا عادي، حاجات كتيرة بتسد يعني، وإنما بسبب البيئة والظروف اللي لقوه فيها، | Statement | Masri | 199 |
خلّيني، يا عزيزي، أفاجأك وأقولّك إن البشر ربطوا بين الملح والخصوبة. | Statement | Masri | 52 |
"بجد يا ؟!" أيوة، يا عزيزي، البشر ربطوا الملح بالخصوبة، لأن الأسماك اللي بتعيش في الميّه المالحة، بتتكاثر بالمئات في دورة الولادة الواحدة، ودا كان أكتر من أي كائن حي لاحظه البشر الأوائل. دا، يا عزيزي، بيفسرلنا ليه الرومان كان بيسمّوا الراجل الـPerv الـBadboy، زير نساء يعني، بـ"الرجُل المالح"، اللي | Question | Masri | 210 |
منها طلعت الكلمة الإنجليزية Salacoius، اللي معناها "شهواني". دا برضه، يا عزيزي، خلّى بعض الرهبان يمتنعوا عن الملح لأنه ممكن يكون بيثير الشهوة. جايز، يا عزيزي، الناس ارتبطت بالملح واعتبرته مادة سحرية، قادرة تطرد الأرواح وتزوّد الخصوبة وتبقى جزء من أي عقود أو اتفاقات، دا، يا عزيزي، له سبب وجيه، | Statement | Masri | 216 |
لأن أول حاجة الملح طردها قُدّامهم كانت الموت، أو تحديدًا، التحلل والعفن المصاحب للموت، ودا، يا عزيزي، لمّا نرجع بالتاريخ، بنلاقيه في الحضارة المصرية القديمة. المصريين القدماء لاحظوا إن الملح يقدر يمتص الميّه من جسم الميت، لو اتحط بنِسَب معيّنة، دا بشكل أو بآخر، بيقضي على أي فرصة، إن البكتيريا | Statement | Masri | 208 |
تتغذى على أنسجة الجسم وتحللها، مع بقى، حرفنتهم في استخراج الأعضاء الداخلية بخفة وبراعة، بيبدأ يظهرلهم فكرة التحنيط وحفظ جسد المَلِك، بحيث إنه يبقى مستعد للحياة الأخرى. المصريين استخدموا ملح "النطرون" كواحد من أهم المواد اللي بتحفظ أجساد الملوك من التلف. التحنيط، يا عزيزي، مش بس بيحفظ الجثث، وإنما حفظ | Statement | Masri | 216 |
التاريخ المصري القديم. احنا ممتنين لوجود الملح، احنا حلّينا كتير من ألغاز تاريخنا بفضل المومياوات. مومياء الملك "سقنن رع" مثلًا، عرّفتنا إنه مات في حربه ضد الهكسوس، كمان، وضعية إيده الغريبة خلّتنا نخمن إنه كان غالبًا مُقيَّد أو متكتف كأسير، وإن قبل ما جثمانه يرجع للمصريين، تعرّض لكمية كبيرة من | Statement | Iraqi | 217 |
التعذيب. لو جينا برضه، بصينا على الموميا بتاعة "توت عنخ آمون"، هنعرف إن الملك دا مَرّ برحلة مرضية طويلة، عانى من متلازمة اسمها متلازمة "مارفان"، وعاش بأطراف مشوهة، وكان عنده انحناء في العمود الفقري، دا غير إنه كان عنده مشاكل في القلب وحَلْق مشقوق، لحد ما مات في النهاية وهو | Statement | Iraqi | 196 |
شاب بالملاريا، مات Teenager، يا عزيزي. دي كلها معلومات كتيرة جدًا لا يمكن كنا نعرفها من غير الملح، "، أنا عندي سؤال ذكي، زي السؤال الأولاني اللي عجبك." اتفضل. "لمّا الملح دخل التاريخ من البوابة الكبيرة كمادة ملوكي. ليه، لا مؤاخذة، عامة الشعب والدهماء حبوها؟ انت يا لو تعرف عامة | Question | Masri | 194 |
الشعب اسمهم في الأدب ، فمن أين بقى جاءت هذه المحبة؟" خلّيني أقولّك، يا عزيزي، إن الملح غير إنه حفظ أجساد الملوك الموتى، فالحقيقة إن هو كمان حفظ حياة المصري القديم، المواطن العادي، الـBasic. المصريين القدماء كانت حياتهم قائمة على نهر "النيل" وفيضانه، الفيضان اللي لو قل أو غاب عنهم، | Question | Masri | 193 |
فدا بيعني إن فيه مجاعة، هنا، المصريين القدماء قدروا يتغلّبوا على الجفاف وغياب الفيضان بالتمليح، التمليح كان بيخلّيهم يقدروا يحفظوا كميات كبيرة من الأسماك والطيور لفترات طويلة، لشهور، لو رشيت الملح، الرطوبة هتقل، البكتيريا مش هتبقى موجودة، رُش ملح، تقف البكتيريا، وتمنع الرطوبة، فبالتالي، الحاجة تفضل سليمة. في مقبرة "نخت... | Statement | Masri | 233 |
غرب "طيبة"، لحد النهاردة، فيه صور واضحة للمصريين القدماء، وهما بيسلخوا الفراخ وبيبدأوا عملية تمليحها، وبيحفظوها في جَرّة فخارية. ومن أبرز هذه الاختراعات، اللي مكمّلة معانا لحد هذه اللحظة، النهاردة، للأسف، يعني، على حسب رأيي الشخصي، هي الفسيخ! الفسيخ، اللي احنا النهاردة بناكله في شم النسيم، كان أكلة أساسية عند | Statement | Masri | 230 |
أجدادنا، تكفيهم شر الموت من الجوع وقت الجفاف، يقعدوا دايخين على كوبّاية ميّه، بس "هنعيش على الأقل." خلّيني أقولّك إن التمليح لم يظهر بس في "مصر" القديمة، وإنما كان حل ثوري اجتاح الكوكب كُلّه. لو جيت بصيت، الناحية التانية من العالم، هتلاقيه عند الصينيين، الصينيين عرفوا الملح وقدرته على الحفظ | Statement | Khaleeji | 206 |
يمكن كمان قبل المصريين، وأقدم كتابة عن الملح في الصينية القديمة بترجع لـ6000 سنة. وبتذكرلنا بحيرة "يونشينج" في مقاطعة "شانزي"، أو ما يُعرف بالبحيرة الحمراء، البحيرة دي كان فيها ميزة غريبة، ميّتها كانت بتتبخّر في الصيف، فتسيبلنا في القاع طبقة رقيقة جدًا من الملح. وعلى حسب الأسطورة الصينية، فالإمبراطور "هوانجدي"، | Statement | Masri | 225 |
واحد من مؤسسين "الصين" وواحد من مخترعين الكتابة، كان هو أول واحد، يا عزيزي، يخوض حرب في التاريخ بسبب الملح، كان عايز يسيطر على البحيرة دي. واحد يقولّي، "يا ، بجد؟! هو الناس ممكن تخش حروب عشان الملح؟!" يا عزيزي، الناس بتخش حروب عشان الـOil، مش هتخش حروب عشان الملح؟ | Question | Masri | 185 |
"يا نهار أسود يا ! نخش الحرب عشان الملح؟! دا ليه المجتمعات زمان كانت تافهة كدا؟!" يا عزيزي، الملح، زي ما قُلتلك، كان مهم جدًا، عشان تحافظ على الأكل، فمعنى إن ما فيش ملح، أو إن انت ما عندكيش Access للملح، مش هتقدر تحافظ على الأكل أوقات بقى الفيضانات، أو | Question | Khaleeji | 175 |
أوقات الجفاف، أو أوقات المجاعات. دا كان وسيلة الأمان الوحيدة لتقلُّبات الطبيعة. الصينيين، يا عزيزي، بدأوا يملّحوا كل حاجة حواليهم، بدأوا يملّحوا خضار، وخصوصًا ورق الكرنب، الموضوع، يا عزيزي، وصل إن هما يملّحوا البيض. ودي معلومة ليك انت، إن البيض لمّا بيتحط في محلول ملح، ما بيبوظش، ينفع تحتفظ بيه | Statement | Khaleeji | 222 |
لشهور طويلة. لحد النهاردة، البيض المملح أو البيض المخلل، بيتعبّا في برطمانات، وبيتباع كواحد من أهم الأكلات اللي منتشرة جدًا في "الصين"، أي حد صيني بيروح أي حتة، بياخد معاه برطمان البيض المملح. "طب، انت خدتنا وودّتنا القديمة، وبعدين، رُحنا ، مش ملاحظ إن انت نسيت الرجُل الأبيض؟ افتكره! قولّنا | Question | Iraqi | 213 |
إيه اللي كان بيحصل في ، عشان ما يزعلش!" برضه، يا عزيزي، الملح في "أوروبا" كان بيلعب دور المنقذ، ولكن بشكل مختلف، أما الكنيسة الكاثوليكية زوّدت عدد أيام الصوم بشكل متواصل، لغاية ما بقت تقريبًا نُص أيام السنة صيام، زي ما انت عارف، يا عزيزي، الصيام المسيحي، ما ينفعش تاكل | Statement | Khaleeji | 194 |
فيه أي حاجة فيها روح، لحوم، دواجن، بيض، لبن، كمان، اتفرضت عقوبات على اللي هياكلوا اللحوم في أيام الجُمَع. ولكن الكنيسة خففت على المؤمنين في هذا الوقت، وقالتلهم إن مسموحلهم ياكلوا سمك. دا طبعًا كان خبر كويس لسكان المدن الساحلية، لكن بالنسبة لباقي "أوروبا"، فالوصول للسمك كان موضوع صعب. خُد | Statement | Khaleeji | 214 |
بالك، يا عزيزي، احنا في العصور الوسطى، ما فيش وسائل نقل، مشوار الـ100 كيلو اللي عربية بتاخده في ساعة، وقتها، كان بيحتاج أيام من المشي، والسمك بضاعة سريعة التلف، وهنا، بيظهر الاحتياج لعملية تمليح السمك، عشان نقدر نخّزنه وننقله للحتت البعيدة اللي ما عندهاش Access لبحر. بتفضل هذه العملية محدودة | Statement | Khaleeji | 206 |
في "أوروبا"، لحد امتى؟ لحد القرن الـ14، لمّا بيوصل صيادين من إقليم "الباسك" بالسفن بتاعتهم ويرسوا على "بحر الشمال"، ويقابلوا سمكة اسمها سمكة القد. دي سمكة تغذى عليها الجماعة بتوع الـ"فايكينج" لمئات السنين، يمكن، يا عزيزي، من أهم مميزاتها إن جسمها ما فيهوش دهون خالص، زي "كريستيانو" كدا. "الله يا | Question | Khaleeji | 225 |
! مش الدهون يا المفروض تخلّي الأكل طعمه أحلى؟ طب وإيه الميزة في كدا يا ؟! أني بأحب السمكة ملبّسة!" يا عزيزي، الدهون النهاردة في أكلنا حلوة، لكن عند الناس اللي عايزة تحفظ الأكل وبتحتاج تحط ملح، فالدهون بتقاوم الأملاح، فبتخلّي عملية التمليح أبطأ. ومن هنا، القد دي كانت سمكة | Question | Masri | 196 |
مثالية، كان ينفع إننا نملّحها بسهولة، ما فيهاش دهون، وما بتاخدش كمية ملح كبيرة، في وقت قليل، هيبقى عندنا كمية أكل كويسة، بملح أقل، من غير دهون، وفوق كل دا ودا، حلال أكلها أيام الصوم، زي ما الكنيسة أباحت. دا غير إنها سهلة الصيد وسعرها رخيص. دا، يا عزيزي، إعلان | Statement | Khaleeji | 194 |
مدفوع الأجر سمكة القد مدّيانا "كوبونات"، ناكل فيها في "بهيج"! هكذا، يا عزيزي، "أوروبا" بتشهد عصر التنوير على حس سمكة القد، سمكة القد بتعمل طفرة، وبتتحول إلى الوجبة الأساسية لفقراء "أوروبا"، في فترة معيّنة، كانت هي الوجبة الأساسية لنُص أيام السنة. وبينما، يا عزيزي، الملح مرتبط بأماكن معيّنة لاستخراجه وإنتاجه، | Statement | Masri | 229 |
بدأت تظهر مشكلة، الملح أصبح بيحظى بشعبية كبيرة جدًا، كل سكان الكوكب بقوا محتاجين ملح، زي ما انت شُفت، التمليح أصبح حاجة مهمة جدًا جدًا، عشان المجتمعات تعيش بإنها تحافظ على أكلها. دي، يا عزيزي، عصور ما قبل التلاجة والـ"ديب فريزر والـ"ميكروويف". عشان كدا، يا عزيزي، لمّا أقولّك إن الملح | Statement | Khaleeji | 214 |
غيّر تاريخ البشرية، تبقى فاهمني، ومش بس لأسباب دينية ولا غذائية، لكن الملح هيكون سبب لاكتشاف البشر أو بعض البشر للعالم، استكتشاف جاي بدوافع أكبر بكتير من الفضول ومحاولة معرفة بلاد جديدة، دا الإنسان مشي ورا الملح كأنه بيدوّر على الميّه. جغرافيا العالم القديم هيحكُمها "طرُق الملح"، Salt Routes، يعني | Statement | Khaleeji | 203 |
مثلًا، أول شارع عمومي روماني كبير اتعمل في الإمبراطورية الرومانية كان اسمه "فايا سالاريا"، يعني "طريق الملح"، لأنه ببساطة اتبنى، عشان يجيب الملح من البحر لـ"روما". وعلى حسب مجلة الـ"تايم"، طرُق الملح هتبقى Trend في العالم القديم، من "مصر" لـ"اليونان" عبر "المتوسط"، من "المغرب" لـ"تمبكتو". ولو رجعنا لـ"أوروبا"، هنلاقي إ... | Statement | Khaleeji | 231 |
مع طفرة تمليح الأسماك، الطلب على الملح كان بيزيد جدًا، برميل الرنجة اللي فيه 50 سمكة محتاج عشان يتملّح 25 كيلو ملح. هنا، بدأ الأوروبيين يدوّروا بجنون على الملح، ويتبني طريق تجارة مبني على التعاون بين الشَمال والجنوب الأوروبي، الجماعة اللي في الشَمال عندهم سمك كتير جدًا يقدروا يصطادوه، والجماعة | Statement | Khaleeji | 212 |
في الجنوب عندهم شمس كتير، يقدروا يستخدموها في تبخير الميّه ويطلّعوا منها ملح، هنا بقى، تبدأ تجارة الملح والسمك. بنشوف ساعتها، أول منطقة تجارية حُرّة في العالم، اتعرفت باسم "الرابطة الهانزية"، دا، يا عزيزي، بيمثّل تعاون بين المدن وتحالف يكفل حرية التجارة بين الدول دي، اتحاد أوروبي Before it Was | Statement | Masri | 199 |
Cool. الرابطة دي كانت بدرجة من القوة إنها قدرت تفرض قوانين بحرية كتير، قوانين هتأثر على شكل الإبحار في العالم، كمان، قدّمولنا خرايط بحرية موثقة، وأسسوا بينهم تحالف عسكري، نظام متكامل لمواجهة القراصنة وحماية التجارة بتاعتنا. شوف، كل المشوار دا في كيلو سردين! الملح مش بس هيعمل روابط تجارية وقوانين | Statement | Masri | 206 |
للإبحار، وإنما هتشوف أساطيل كبيرة جدًا جدًا. عندك مثلًا، أسطول "جمهورية البندقية"، دا واحد من أكبر الأساطيل التجارية في التاريخ، الأسطول اللي بحارته وتجاره اتشهروا في العالم كلُّه برحلاتهم الضخمة، اللي خلّتهم أثريا ثراء فاحش، وبقى عندهم مكانة ونفوذ سياسي، وعربيات "لادا" سماوي، لدرجة، يا عزيزي، إن بدأوا يجهّزوا حملات، | Statement | Iraqi | 234 |
زي الحملة الصليبية الرابعة. كل، يا عزيزي، المجد اللي عاشته "البندقية" أو "فينيسيا" دا، كان Because of Salt، الملح كان السلعة الوحيدة اللي بتنتجها "جُزر البندقية"، بسبب البحيرات والقنوات اللي بين الجُزُر. في القرن الـ18، يا عزيزي، بيحصل تغيُّر مناخي عنيف، فيضانات وعواصف دمرت ورش صناعة الملح اللي في "فينينسيا". | Statement | Masri | 213 |
"يا ساتر يا رب! خصوبتي بتروح منّي!" ساعتها، بدأت الحكومة هناك إنها تفكر في بدايل، زي مثلًا، إنها تدفع مقابل مالي للتجار عن الملح اللي بييجي من برة، وبقى موضوع شحن الملح لـ"فينيسيا" موضوع مربح. ولكن، يا عزيزي، السفن وهي راجعة مش هترجع فاضية، فبدأت تحمّل بضايع تانية من هناك، | Statement | Masri | 206 |
وبدأت حركة تجارية كبيرة أساسها الملح، وبقت بتجيب لـ"أوروبا" بضايع من كل أنحاء العالم، زي التوابل اللي جاية من "الهند"، ما هو الملح دا مش لازمه كمون؟ وفي الفترة اللي بين القرنين الـ14 والـ16، اللي هما ذروة مجد "فينيسيا"، وأسطولها اللي سيطر على "البحر المتوسط"، فالحقيقة إن من 30 لـ50% | Question | Khaleeji | 203 |
من تجارتها كان ملح بس. رحلات التجارة دي شكّلت جزء كبير من تاريخ الحضارة الأوروبية، عندك مثلًا، شخصية "ماركو بولو" ورحلاته الشهيرة، هذه الرحلات بدأت بشكل أساسي عن طريق تجارة أبوه وعمه، الأخوان "بولو"، اللي كانوا بيتجاروا في الملح مع المغول، الملح مش بس غيّر في طرُق العالم القديم وقاراته | Question | Masri | 197 |
التلاتة، وإنما كان أول حاجة توصل للعالم الجديد وتستكشفه. "ثانية واحدة يا ! انت المعلومة دي عندك فيها غلط. لأن الأستاذ هو اللي اكتشاف الأمريكتين." عزيزي، أولًا: اسمه "كريستوفر كولومبوس"، دا أولًا. ثانيًا، هو ما اكتشفش الأمريكتين، هو الأوروبي اللي عرف عن وجود الأمريكتين، الأمريكتين كانوا موجودين وشغالين وفيهم ناس | Statement | Masri | 233 |
عايشة، ما تخلّيش السردية الاستعمارية تنهش في لحم دماغك! الأوروبيين لم يكتشفوا الأمريكتين، الأمريكتين كانوا موجودين، وكان عليهم ناس، وقتلوهم وأبادوهم! ممكن نرجع للملح بقى؟ فاكر، يا عزيزي، أسماك القد اللي حكيتلك عنها في أول الحلقة؟ "لأ، يا مش سامع حاجة، انت بتتحول، بتتعصب! أنا ما أحبش حد يتعصب عليا!" | Question | Khaleeji | 228 |
لأ، لأ، خلاص، يا عزيزي، نرجع للقد، القد حلو! سمكة القد بتاعة الـ"فايكينج"، اللي من غير دهون. في العصور اللي جت بعد كدا، سكان إقليم "الباسك" وصلوا للأمريكتين، واستخرجوا من هناك أسماك القد، وتحديدًا من شواطئ اسمها "نيوفاوند لاند"، الشواطئ دي موجودة في "كندا". كل دا، يا عزيزي، حصل قبل | Statement | Masri | 214 |
عصور استكشافات "كريستوفر كولومبوس". "ازاي يا انت عرفت المعلومة دي هي؟ وليه سكان ، ما أعلنوش إن هما أول ناس وصلوا، وتركوني أسير للسردية الاستعمارية؟" خلّيني أقولّك، يا عزيزي، وأفاجأك، إن واحدة من عادات الصيادين المشهورة إن هما لمّا يلاقوا مكان فيه سمك كتير ومربوحة معاهم هناك، بيخبّوه عن الناس، | Question | Masri | 213 |
فمن هنا، صيادين "الباسك" فضلوا مخبيين اكتشافهم كأوروبيين للأمريكتين عن العالم، فضلوا مخبيين قارة جديدة كاملة، عشان بيسترزقوا من هناك، احنا، يا عزيزي، ما عرفناش المعلومة دي غير قريب في التاريخ، لمّا العلماء اكتشفوا آثار للقواعد الباسكية اللي منها كانوا بيصطادوا الحيتان في سواحل "لابرادو" الأمريكية. بأقولّك، احنا مش هنقو... | Statement | Masri | 235 |
للناس على موضوع القارتين دا؟ الله! سُبّيط! الصيادين كان من مصلحتهم إن هما يخبّوا الأمريكتين عكس المستكشفين، اللي كان من مصلحتهم إن هما يعلنوا عن شغلهم، "وصلنا لحاجة أخيرًا." عشان كدا، العالم كله سنة 1497 مع وصول المستكشف "جون كابوت" للسواحل الكندية، وسنة 1498، مع وصول "كريستوفر كولومبوس" لشواطئ "أمريكا | Question | Khaleeji | 224 |
الوسطى"، بدأ اكتشاف الأمريكتين، وظهرت الدعوات الكبرى للاستيطان في هذه الأراضي الجديدة، واستثمار أموال وفلوس وحملات، "نجذب أغنيا يستثمروا في هذه الحملات." هنا، يا عزيزي، جزء من الدعاية الكبرى هيكون قائم بشكل أساسي على سمك القد المملح، زي ما قلتلك، كانت أهم وجبة في "أوروبا" على الإطلاق. "تعالى، خَلِّل عندنا." | Statement | Khaleeji | 219 |
شواطئ "أمريكا الشمالية" كانت غنية بسمك القد، ولكن الـ"بروباجاندا" هتبالغ في دا جدًا، لدرجة إنها هتبالغ وتقول إن الساحل في العالم الجديد دا مليان بسمك القد، لدرجة إن انت لو نزّلت برميل في أي مكان، هيطلع معبّي سمك. وبالفعل، تبدأ تنهال الفلوس والاستثمارات على رحلات الصيد الكبرى. وعلى حسب كلام | Statement | Iraqi | 207 |
المستكشف الشهير "جون سميث"، فأسماك القد عملت ثروات كبيرة للمستوطنين الجدد، اللي بدأوا زيهم زي السمك يتكاثروا. ولكن، يا عزيزي، زي ما انت فاكر وعارف، أسماك القد ما لهاش أهمية غير إما تتملّح، عشان كدا، يا عزيزي، واسمع هذه المعلومة المهمة، أنا شايفك سرحت، ركّز! أول براءة اختراع في تاريخ | Statement | Khaleeji | 212 |
Subsets and Splits
No community queries yet
The top public SQL queries from the community will appear here once available.